b'\n_START_ARTICLE_\nAbaya\n_START_PARAGRAPH_\nAbaya eller aba er ulike varianter av l\xc3\xb8se, gjerne kappeformede ytterplagg som ogs\xc3\xa5 dekker h\xc3\xa5ret og som tradisjonelt blir b\xc3\xa5ret av muslimske kvinner p\xc3\xa5 Den arabiske halv\xc3\xb8ya og i Nord-Afrika som hijab, det vil si anstendig tildekkende muslimsk drakt. Abaya eller aba brukes ogs\xc3\xa5 av menn._NEWLINE_Tradisjonelle abayaer er svarte, og kan enten best\xc3\xa5 av et stort, firkantet stoffstykke som draperes fra skuldrene eller hodet, eller en lang, svart kaftan. Abayaen b\xc3\xb8r dekke hele kroppen, unntatt ansiktet, f\xc3\xb8ttene og hendene. Den kan b\xc3\xa6res med nikab, et ansiktssl\xc3\xb8r som dekker alt unntatt \xc3\xb8ynene. Noen kvinner velger \xc3\xa5 ogs\xc3\xa5 b\xc3\xa6re svarte hansker, slik at hendene deres er tildekket under abayaen._NEWLINE_I Saudi-Arabia er det p\xc3\xa5budt for kvinner \xc3\xa5 bruke abaya p\xc3\xa5 offentlige steder, mens niqab er valgfritt. Det religi\xc3\xb8se politiet mutaween (eller \xc2\xabmutawa\xc2\xbb) har ansvaret for at kvinner bruker abaya._NEWLINE_I dag er abayaene vanligvis kaftaner, laget av lette stoffer som crape, georgette eller chiffon. De lages ogs\xc3\xa5 i andre farger enn svart._NEWLINE_I Iran omtales gjerne abayaen som en \xc2\xabarabisk chador\xc2\xbb.'